
	НАРОДНА СКУПШТИНА РЕПУБЛИКЕ СРБИЈЕ

	- Проф. Др Славица Ђукић-Дејановић, председница-


На основу члана 147. став 1. Пословника Народне скупштине Републике Србије („Службени гласник РС”, бр. 14/09), подносим на Предлог закона о основама система образовања и васпитања следеће амандмане
AMAНДМАН I
У члану 44. Предлога закона о основама система образовања и васпитања после става 3. додаје се нови став 4. који гласи:
„Ближе критеријуме за препознавање облика дискриминације од стране запосленог, ученика или трећeг лица у установи, заједнички прописују министар и министар надлежан за послове људских права.” 

О БРАЗЛОЖЕЊЕ
Ради правилне и уједначене примене овог закона у погледу забране дискриминације и Закона о забрани дискриминације, неопходно је да се надлежним министрима да овлашћење и обавеза да подзаконским актом заједнички пропишу ближе критеријуме за препознавање облика дискриминације. Наиме, сложеност образовног система захтева да сви учесници у систему добију довољно јасне и конкретне критеријуме, примерене и врсти институције и узрасту деце и ученика, односно структури запослених. 

AMAНДМАН II
У члану 121. после става 7. додаје се нови став 8. који гласи:
„Изузетно од ст. 6. и 7. овог члана наставник и педагошки асистент познавање ромског језика доказује пред комисијом коју образује министар нa предлог националног савета изабраног за ромску националну мањину. ”
Досадашњи ст. 8. до 12. овог члана постају ст. 9. до 13.
ОБРАЗЛОЖЕЊЕ
Предлогом закона уводи се обавеза познавања језика националне мањине за наставнике, васпитаче и стручне сараднике који обављају образовно-васпитни рад на језику националне мањине. С обзиром на то да се: образовање у Србији још увек не стиче на ромском језику; да је чл. 3 Закона о ратификацији Европске повеље о регионалним или мањинским језицима (Службени лист СЦГ, Међународни уговори 18/25) држава прихватила да се у складу са чланом 2. став 2. Европске повеље, у Републици Србији и за ромски, поред албанског, босанског, бугарског, мађарског, румунског, русинског, словачкког, украјинског и хрватског језика, примењује члан 8 Европске повеље;  да су циљевима Владине Стратегије за унапређење положаја Рома предвиђене посебне мере у области образовања, те да се применом општег правила за обезбеђивање начина провере познавања мањинског језика за наставнике и педагошке асистенте у пракси неће моћи обезбедити крајња сврха одредбе – стварање услова за образовање на мањинском језику, овим амандманом се обезбеђује начин провере познавања ромског језика за наставнике и педагошке асистенте који обављају образовно-васпитни рад на том језику.
(крај)

